ومثل كل يوم
نبقه ثنينه نتاني ..
منو اليتنازل ويحجي !
وياهو اليحن على ثاني .
..........................
منين عرفتي
_امي سمعتها تحجي وهي اجتي كالت الي ماكو سالفه متعرفها
اصلاً هي هم كالت الي على ام طلحه واخته اني شمدريني عنده ام واخت ....
رفضت اني من البدايه ومستحيل ازوجه
_افضل هسه صحتج اهم مو مال ادخلين بمشاكل خاصه ابنج مبين يدور المشاكل ...
صح نسيت اسألج شعجب طلحه نايم يمج
مادري شو ورا ما شفت عساف هو ب الليل اجه ونام بصاله يمكن متعاركين
_وهسه هو وين
راح لان سمعت الباب انسد مال شقه
_ لو ما مزوج جان اني شجعتج على سالفه الزواج منه بس ما اتوقع اكو أمل
انتبهي لنفسج واي شي ايصير بس اتصلي عليه اني موجوده التليفون طول الوقت ب ايدي علمودج .....
ماشي
غلقته منها وطلعت للصاله
ماكو احد ....
كعدت على التخم ورفعت راسي ..
هالخبر ما أثر بيه لان الصدمه التعرضتها اليوم وخسارتي لشعري نستني كُلشي ...
باب الشقه انفتح بسرعه التفتت
دخل طلحه وب ايده اكياس
خلاهن على الطاوله بدون ما يباوع عليه نهائياً ...
صار يرتب الريوگ ب الصحون
سحبت الكلاو لبسته نسيته على التخم من رجعت من المستشفى اخر فتره صرت من اطلع البسه ..
_تعاي اتريكي
انت مو رحت
_لا نزلت جبت ريوك
تريك وروح لا تنسى ترا كُلها تعرف بيه عزابيه اليشوفك تطلع من بيتي يفكر غير تفكير محد يعرف داخل البيت شكو الهم الظاهر
_محد يكدر يحجي عنج كلمه محلوه واني عايش
مبلغهم كُلهم انتي زوجتي وحتى جيرانج يعرفوني ويسلمون عليه بصفتي زوجج ...
بكيفك تروح تكول مزوجه شلون تحجي هيج
لو صرت زينه وعجبني ازوج شنو اكول للعالم يوميه مزوجه واحد ...
بسرعه رفع عينه خزرني ...
_ اكُلي حتى اشربين العلاج
طلحه اتريك وروح ارجع البيتك ...
تقدم ب اتجاهي وخله صحن كدامي
_ اهتمي بصحتج اكثر هالفتره
ما اريد
_ماشي براحتج
راح يفتح كيس اسود وحتى الاكل عافه ما اكل ..
سحب كرسي من الطاوله خلاه قريب على باب الحمام وجانت اكو مرايا كبيره كدام باب الحمام سحبها بعيد عن الكرسي ودارها من الجهه المابيها انعكاس ...